સ્થાનિક બજારના હોલસેલ વેપારીઓના જણાવ્યા પ્રમાણે તુવેરની દાળના પાછલા વર્ષે રોકેટગતિએ જોવા મળેલા ભાવ ઉછાળાના પગલે સરકારે જમાખોરી સામે કાર્યવાહી હાથ ધરી હતી અને તેને કારણે મોટા પ્રમાણમાં તુવેરની દાળ સહિત અન્ય કઠોળનો માલ પણ જપ્ત કરાયો હતો. પાછળથી તે માલ બજારમાં પાછો આવ્યો છે, એટલું જ નહીં તેની સાથે સાથે નવી તુવેરની દાળની આવક પણ આવવાની શરૂ થઇ છે. આવા સંજોગામાં જથ્થાબંધમાં તુવેરની દાળના ભાવ વધુ તૂટ્યા છે. હવે જોવાનું છે કે છૂટક બજારમાં તેની ક્યારે અને કેટલી અસર થાય?